હાલ મહારાષ્ટ્રમાં ભાજપ અને શિવસેનાની ગઠબંધન સરકાર છે. ભાજપ મહારાષ્ટ્રમાં સૌથી મોટી રાજકીય પાર્ટી છે. ગત વિધાનસભાની ચૂંટણીમાં શિવસેના અને ભાજપ આમને-સામને હતા. ચૂંટણી પરિણામો બાદ સત્તા સમીકરણો બદલાતા બંને પક્ષોએ ગઠબંધન કર્યું છે. મહારાષ્ટ્ર વિધાનસભામાં ભાજપને 122 અને ભાજપના સહયોગી પક્ષને એક બેઠક મળી છે. તો શિવસેનાને 63, કોંગ્રેસને 42, એનસીપીને 41, એઆઈએમઆઈએમને બે બેઠકો મળી છે. તો મહારાષ્ટ્રમાં 2014ની લોકસભાની ચૂંટણીમાં કુલ – 48 બેઠકોમાંથી ભાજપને 23, શિવસેનાને 18, કોંગ્રેસને 2, એનસીપીને 4 અને સ્વાભિમાન પાર્ટીને એક બેઠક મળી છે. એનડીએમાંથી શિવસેનાના અલગ થવાના એલાન બાદ પણ મહારાષ્ટ્રના મુખ્યપ્રધાન દેવેન્દ્ર ફડણવિસે તેમની સરકારની ટર્મ પૂર્ણ થવાનો વિશ્વાસ વ્યક્ત કર્યો છે.